**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának 2016. április 19-i ülésére**

**Javaslat az oktatási kiadások felhasználására**

Szombathely Megyei Jogú Város Közgyűlése a 2016. februári ülésén az 5/2016.(III.1.) számú önkormányzati rendeletében jóváhagyta az Önkormányzat 2016. évi költségvetését, amelynek 8. számú mellékletében az Oktatási Kiadásokra – az intézmények működtetésén kívül - 303.940 e Ft-ot biztosított. A rendelkezésre álló összegből 45.000 e Ft az intézményi karbantartásokra fordítható keretösszeg, melyről a rendelet 10. § (10) bekezdése alapján a Gazdasági és Városstratégiai Bizottság jogosult rendelkezni.

**I.**

A korábbi évek gyakorlata alapján kérem a Tisztelt Bizottság felhatalmazását ahhoz, hogy az alábbi konkrét célra biztosított tételek átutalásáról, illetve felhasználásáról az Egészségügyi és Közszolgálati Osztály intézkedhessen:

|  |  |  |
| --- | --- | --- |
| **Megnevezés** | **Előirányzat e Ft** | **Megjegyzés** |
| KLIK által működtetett többcélú intézmények és kollégiumok működési hozzájárulás | 92.400 | A KLIK-el megkötött vagyonkezelési szerződés alapján az Aranyhíd Nevelési Oktatási Integrációs Központ működési költségeihez történő hozzájárulás, valamint a Szombathelyi Szolgáltatási Szakképzési Centrummal megkötött vagyonkezelői szerződés alapján a Simon István u. 2-6. épület középső egysége működési költségeihez, az ott folyó kulturális tevékenységhez történő hozzájárulás utalására negyedévente kerül sor. A 2015. év áthúzódó IV. negyedéve és 2016. I-III. negyedéve után fizetendő hozzájárulás kb. 76,4 Mó Ft. A Kossuth Lajos u. 11. épülete után fizetendő bérleti dj éves összege 13,3 Mó Ft, az utalás havi egyenlő részletekben történik. Az utalásról havonta, illetve negyedévente a Köznevelési, Sport és Ifjúsági Iroda rendelkezik.A Közgyűlés az 535/2014. (XII.15.) Kgy. számú határozatában vállalta, hogy az indikátormutatók teljesítése érdekében a partneriskolák diákjai Kanizsai Dorottya Gimnáziumba történő szállításának költségére a fenntartás időszakában – a KLIK támogatása sora terhére –évente maximum 1,5 millió Ft-ot biztosít.A szállítás megszervezésében közreműködik a Szombathelyi Köznevelési GAMESZ, így az 1,5 millió Ft összeget a ***GAMESZ részére*** szükséges átcsoportosítani.  |
| Köznevelési feladatellátásra átadott vagyon ellenőrzése | 800 | Szombathely Megyei Jogú Város Közgyűlése a 475/2015. (XII.10.) Kgy. számú határozatában elfogadta a vagyonkezelésbe, illetve ingyenes használatra átadott önkormányzati vagyon tulajdonosi ellenőrzésének eljárási rendjét, valamint jóváhagyta a 2016. évre vonatkozó ellenőrzések ütemtervét. Az ellenőrzések a Szombathelyi Köznevelési GAMESZ közreműködésével valósulnak meg, ezért a tervezett 800 e Ft összeget a ***GAMESZ részére*** szükséges átcsoportosítani. |
| SNI gyermekek szakszolgálati ellátása | 4.000 | A nemzeti köznevelésről szóló 2011. évi CXC. tv. 4. §-a alapján a többi gyermekkel együtt nevelhető sajátos nevelési igényű gyermek óvodai nevelése alapfeladat. A rendelkezésre álló összegből 3 Mó Ft a nem tervezett fejlesztésekre, valamint a városi koordinációs feladatok szerződéssel történő ellátására nyújt fedezetet, 1 Mó Ft pedig a Bizottság 495/2015.(XII.09.) OSzB. számú határozata alapján az Aranyhíd Nevelési Oktatási Integrációs Központ 7 fő tanulójának heti 1 órás gyógytornai fejlesztését biztosítja. A feladatellátás megszervezése a Szombathelyi Köznevelési GAMESZ közreműködésével történik, így az összeget a ***GAMESZ részére*** szükséges átcsoportosítani. |
| Honvédelmi nevelés a gimnáziumokban | 2.000 | Az Oktatási és Szociális Bizottság a 2015. szeptember havi ülésén fogadta el a Szombathelyi Nagy Lajos Gimnáziumban, valamint a Szombathelyi Kanizsai Dorottya Gimnáziumban, szakköri keretek között folyó honvédelmi nevelés 2015/2016. tanévre vonatkozó programját. A kifizetések a Szombathelyi Köznevelési GAMESZ keretében történnek, ezért az összeget a ***GAMESZ részére*** szükséges átcsoportosítani. |
| Óvodai és iskolai úszásoktatás feladatai | 10.500 | Szombathely Megyei Jogú Város Közgyűlése az 514/2013.(X.31.) kgy. sz. határozatában elhatározta, hogy 2013/2014. nevelési évtől kezdődően, a szombathelyi nagycsoportos óvodások részére az óvodai úszásoktatást, mint egyéb óvodai szolgáltatást alanyi jogon, térítésmentesen biztosítja.A 263/2015. (VI.18.) Kgy. számú határozatában pedig vállalta, hogy a 2015/2016. tanévtől továbbra is biztosítja a 2. 5. és 9. évfolyamos tanulók térítésmentes úszásoktatását.Kérjük a Bizottság hozzájárulását, hogy az Egészségügyi és Közszolgálati Osztály a Vasi Víz Zrt-vel az iskolai úszásoktatás tekintetében az uszodai belépésekre vonatkozó szerződést megkösse.Kérjük a Bizottság hozzájárulását, hogy a Köznevelési, Sport és Ifjúsági Iroda koordinálásával a Szombathelyi Köznevelési GAMESZ az óvodások, általános és középiskolások úszásoktatására vonatkozóan az úszást ellátó szakemberekkel 2500 Ft/óra + járulék díjazással a szerződéseket megkösse, továbbá kérjük, hogy az előzőekben jelzett szerződések fedezete a tényleges igénybevétel figyelembe vételével, valamint az óvodások szállíttatásának 2016. évi költsége (2 millió Ft) a Szombathelyi Köznevelési ***GAMESZ-hez*** kerüljön átcsoportosításra. |
| Országos tanulmányi versenyen eredményesen szereplő diákok és felkészítő tanáraik jutalmazása | 2.000 | Az Önkormányzat évek óta elismerésben részesíti az Országos tanulmányi versenyeken eredményesen szereplő diákokat és felkészítő tanáraikat. Az elmúlt időszakban érkezett javaslatok, észrevételek alapján az előterjesztés II. részében teszünk javaslatot az elismerés feltételrendszerére vonatkozóan, amelynek figyelembe vételével kerülne sor 2016. évtől a diákok és felkészítő tanáraik elismerésére.  |
| Nyugdíjba vonuló vezetők pedagógus szolgálati emlékérme, juttatása | 500 | Az idei nevelési évben két óvodavezető jelezte nyugdíjba vonulási szándékát: a Szombathelyi Szivárvány Óvoda, valamint a Szombathelyi Vadvirág Óvoda vezetője. Részükre megkérjük a Pedagógus szolgálati emlékérmet, mely kitüntetés pénzjutalommal nem jár. A tervezett összeg a két vezető részére a Városi Pedagógus Nap alkalmából átadásra kerülő Pedagógus szolgálati emlékéremhez kapcsolódóan jutalomként kerülne kifizetésre.  |
| Pedagógus kitüntetések | 3.400 | A kitüntetettek személyét a Bizottság javaslata alapján a Közgyűlés hagyja jóvá, a kitüntetéshez kapcsolódó jutalom összegeket (melynek kifizetéséről a Köznevelési, Sport és Ifjúsági Iroda gondoskodik) a 7/1996. (II.29.) önk. rendelet tartalmazza. Az összeg a kitüntetések jutalomösszegére és járulékára nyújt fedezetet. |
| „Szombathely visszavár” ösztöndíjrendszer | 20.200 | A 14/2013. (IV. 30.) önk. rendelet alapján a nyertes pályázók havi 50 e Ft összegű ösztöndíjban részesülnek, mely havonta kerül utalásra. A 2013. évben támogatott ösztöndíjasok száma (a még „rendszerben lévő”) 14 fő, a 2014. évben támogatottak száma 12 fő, a 2015. évben támogatottak létszáma 9 fő. A Közgyűlés döntése alapján az ösztöndíjjal támogatottak létszáma nem haladhatja meg az 50 főt, így a 2016. évben ösztöndíjban részesíthetők létszáma maximum 15 fő lehet. Az ösztöndíj összegén kívül e sorról kerül kifizetésre a rendeletben előírt pszichológiai alkalmassági vizsgálat díja. |
| Arany János ösztöndíj | 200 | A Közgyűlés döntése alapján jelenleg 4 fő részesül ösztöndíjban, melynek havi összege 5 illetve 10 e Ft/fő/hó. Az összeg évente két alkalommal kerül kiutalásra. A 4 fő ösztöndíja 2016. évre vonatkozóan 225 e Ft, ezért **a 25 e Ft összegű különbözetet az „Intézményi versenyek, rendezvények, támogatások”sorból átcsoportosítani szükséges.** |
| Városi Pedagógus nap, Tanévnyitó ünnepség | 1.500 | A rendezvényeket a Köznevelési, Sport és Ifjúsági Iroda szervezi, az összeg az oklevelek, virágok, műsor, narrátor, fogadások költségeit fedezi. |
| Nagy Lajos Gimnázium fűtése, hőszolgáltatási ktg. | 6.200 | A közgyűlés 260/2006. (IX.17.) Kgy. számú határozata alapján a Nagy Lajos Gimnázium fűtési rendszere harmadik fél általi finanszírozásban került felújításra. A szerződés szerint fizetendő díj havonta kerül utalásra. |
| Savaria Szakképzés-fejlesztési és Felnőttképző Központ Kft. működési kiadások | 30.000 | A költségvetési rendeletben foglalt támogatási összegre vonatkozó megállapodás aláírása folyamatban van, a támogatás 3 egyenlő részletben kerül átutalásra a Kft. részére. |
| Egységes ügyiratkezelő szoftver az önkormányzat által működtetett intézményekben | 2.300 | A Polgármesteri Hivatal és az iktatást elektronikus formában biztosító intézmények egységesen az IRMA ügyiratkezelő rendszert használják. A szerződés intézményekre vonatkozó éves díja 2.300 e Ft. |
| Óvodai adminisztrációs szoftver | 800 | A Magiszter.net Iskolaadminisztrációs Rendszer óvodai neveléssel összefüggő nyilvántartó modulját 2008-tól alkalmazzák óvodáink. A szerződés változatlan áron (20,- Ft/óvodás/hó + Áfa Ft), illetve változatlan feltételekkel, évente, a tárgyév április 1. napjától a következő év március 31. napjáig terjedő időszakra vonatkozóan kerül megkötésre. A jelzett időszakra vonatkozóan fizetendő éves összeg (2.370 fő létszám figyelembe vételével) bruttó 722.376,- Ft. A szerződés tervezet az előterjesztés 1. számú mellékletét képezi, melynek jóváhagyásához, a szerződéses összeg negyedévente történő átutalásához kérjük a Bizottság hozzájárulását. |
| Kalandváros és Műjégpálya óvodai és iskola csoportok által történő szervezett látogatásának támogatása | 14.550 | A tavaszi és őszi időszakban az óvodások, valamint az általános iskolák alsó tagozatos osztályai a Köznevelési, Sport és Ifjúsági Iroda szervezésében ingyen látogathatják a Kalandvárost. A téli időszakban pedig valamennyi köznevelési intézmény a délelőtti időszakban (egyeztetett időpontban) ugyancsak ingyenesen használhatja a jégpályát. A lebonyolításban közreműködik a Szombathelyi Köznevelési GAMESZ, így a Jégpálya használatát biztosító 6 millió Ft összeget a ***GAMESZ részére*** szükséges átcsoportosítani.A Kalandváros igénybevételét a Köznevelési, Sport és Ifjúsági Iroda egyezteti az intézményekkel, a számlák GAMESZ-on keresztül történő kifizetése a tényleges látogatottság alapján történik. A Szombathelyi Köznevelési ***GAMESZ részére*** előlegként 2,5 millió Ft-ot javasolt biztosítani, a különbözet átcsoportosítására pedig az elszámolást követően kerül sor. |
| Nyugat-magyarországi Egyetem – Bolyai Gimnázium étkezési hozzájárulás támogatása | 20.000 | Az Önkormányzat és az Egyetem között 2013. július 1. napjával határozatlan időre létrejött együttműködési megállapodás alapján az Önkormányzat az Egyetem által fenntartott és működtetett Bolyai János Gyakorló Általános Iskola és Gimnázium szombathelyi illetőségű diákjainak étkezési költségeihez 2014. évtől kezdődően évi 20 millió forint összegig támogatást biztosít. A támogatás 10 hónapra, havi egyelő részletekben, (engedményezési szerződés alapján) közvetlenül az étkezést biztosító szolgáltató részére, számla alapján kerül átutalásra. |
| Nyugat-magyarországi Egyetem közösségi szolgálat támogatása | 2.000 | Az Önkormányzat és az Egyetem között létrejött együttműködési megállapodás alapján az Önkormányzat az NYME Regionális Pedagógiai Szolgáltató és Kutató Központ keretében működő Vasi Diákközösségi Szolgálat működtetésére évi 5,2 millió Ft összegű támogatást biztosít. A támogatás 4 egyenlő részben, negyedévente kerül utalásra. Az Oktatási kiadásokban a jelzett támogatási összegből 2 Mó Ft került tervezésre, a fennmaradó 3,2 Mó Ft-ot az Önkormányzat a Szent Márton programokra biztosított központi támogatásból nyújtja. |
| Pedagógus továbbképzés | 4.290 | A Közgyűlés a 298/2014. (VI.19.) Kgy. számú határozatában hagyta jóvá az óvodák 5 éves továbbképzési programját, melynek 2016. évi megvalósítására 4.290 E Ft-ot biztosított. A kifizetés a Szombathelyi Köznevelési GAMESZ-en keresztül történik, így az összeget a ***GAMESZ részére*** szükséges átcsoportosítani. |

**II.**

Szombathely Megyei Jogú Város Önkormányzata hosszú évek óta elismerésben részesíti az országos tanulmányi versenyeken eredményesen szereplő diákokat és felkészítő tanáraikat. Az elmúlt időszakban több olyan javaslat, illetve észrevétel érkezett, amely okán indokolt újragondolni az elismerés rendszerét.

A város általános és középiskoláinak a segítségét kértük: küldjék meg, hogy intézményükből a tanulók a 2015/2016. tanévben (előre láthatóan)

* mely országos tanulmányi versenyeken vesznek részt,
* ki a verseny meghirdetője,
* információjuk szerint mióta kerül a verseny megrendezésre,
* melyik évfolyamos tanulók tudnak a versenyen részt venni,
* továbbá jelölni szíveskedjenek, amennyiben levelezős versenyről van szó,
* továbbá szívesen fogadtuk ezzel kapcsolatos véleményt, javaslatot.

A beérkezett adatokról a Közoktatási Szakértők Országos Egyesületének Szombathelyi Csoportja (KÖSZOE) összesítőt készített, amely az előterjesztés 2. számú mellékletét képezi.

Az összesítő I. részében szerepelnek a minisztériumok által meghirdetett versenyek, a II. részben a Pedagógiai Oktatási Központok által meghirdetett versenyek kerültek feltüntetésre, valamint a szakértők által legrangosabbnak ítélt „egyéb szervezésű” versenyek. A III. rész tartalmazza mindazon egyéb országos versenyek felsorolását, amelyek vonatkozásában az intézmények azt jelezték, hogy azon a 2015/2016. tanévben előre láthatóan részt vesznek.

Az intézmények vezetőinek javaslatai, észrevételei alapján az elismerés eljárás rendjét, feltétel rendszerét az alábbiakban javasoljuk meghatározni.

1. alapelv: az Önkormányzat továbbra is elismerésben részesíti az országos tanulmányi versenyeken eredményesen szereplő, 1-3. helyezést elért, 1.-15. évfolyamon, nappali rendszerű képzésben részt vevő diákokat, és felkészítő tanáraikat, az elismeréshez szükséges fedezetet minden évben az Oktatási kiadásokban, külön tételsoron nevesíti;
2. az elismerések átadására a tanév utolsó hetében megszervezésre kerülő ünnepség, illetve az iskolai tanévzáró ünnepségek keretében kerül sor;
3. az elismerést az alábbi két formában javasolt biztosítani:

ca) az Emberi Erőforrások Minisztériuma által, a tanév rendjéről szóló rendeletben meghirdetett, továbbá a szakmai minisztériumok által meghirdetett Országos Középiskolai Tanulmányi Versenyeken (OKTV), Szakma Kiváló Tanulója Versenyen (OSZTV), Szakmacsoportos Szakmai Előkészítő Érettségi Tantárgyak Versenyen (SZÉTV), együttesen ***az I. kategóriába tartozó versenyeken,***

továbbá a Pedagógiai Oktatási Központok által meghirdetett egyéni versenyeken és a kiemeltnek minősített versenyeken együttesen ***a II. kategóriába tartozó versenyeken***

***1-3. helyezést elért diákok***, ***továbbá tanulónként 1-1 felkészítő tanár részesül jutalomban*** (ajándékutalvány), valamint ***a Polgármesteri Hivatalban megszervezésre kerülő ünnepség keretében Oklevél kerül*** *részükre átadásra*,

a II. kategóriába tartozó **kiemelt verseny:** az előterjesztés 2. számú mellékletében a II. kategória általános és középiskolai részénél felsorolt verseny;

cb)a ***III. kategóriában felsorolt***, egyéb ***országos egyéni és csapatversenyeken*** (beleértve az olyan levelezős versenyeket is, amelynél a verseny személyes megjelenést igénylő megmérettetéssel zárul) ***1-3. helyezést elért diákok, és tanulónként 1-1 felkészítő tanáruk*** Polgármester Úr által aláírt ***elismerő Oklevelet kap, melyet az intézmény igazgatója az iskolai tanévzáró ünnepség keretében ad át az elismerésben részesülőknek.***

1. a jutalom összege a rendelkezésre álló forrás, és az eredményesen szereplő diákok létszámát figyelembe véve, a helyezések alapján differenciálva, a diáknak és felkészítő tanárának azonos összegben kerül meghatározásra,
2. amennyiben egy diákhoz az intézmény több pedagógust kíván megjelölni, a jutalom összege a nevesített pedagógusok között megosztásra kerül,
3. az elismeréssel kapcsolatos feladatokat az Egészségügyi és Közszolgálati Osztály Köznevelési, Sport és Ifjúsági Irodája koordinálná az alábbi ütemezéssel:

fa) minden év május 20. napjáig beérkezőleg tájékoztatást kér a városban működő általános és középiskoláktól, hogy a tanulók az adott tanévben mely országos tanulmányi versenyeken szerepeltek eredményesen, értek el 1-3. helyezést (verseny megnevezése, szervezője, tanuló neve, elért eredmény, felkészítő tanár neve)

fb) a beérkezett adatokból – a KÖSZOE szakértőinek közreműködésével - május 31. napjáig rendszerezi az adatokat, és meghatározza a jutalomban, illetve az elismerő oklevélben részesülők körét,

fc) legkésőbb június 1. hetének végéig intézkedik az ünnepség megszervezéséről, az érintettek értesítéséről, az ajándékutalványok beszerzéséről, az oklevelek elkészítéséről,

fd) június 15. napjáig lebonyolítja az I. és II. kategóriában feltüntetett versenyeken eredményesen szereplő diákok és felkészítő tanáraik elismerésének ünnepségét,

fe) június 15. napjáig eljuttatja az iskolákhoz a III. kategóriában feltüntetett versenyeken eredményesen szereplő diákok és felkészítő tanáraik elismerő oklevelét.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

Szombathely, 2016. április „ ”.

 **/: Koczka Tibor:/**

I.

HATÁROZATI JAVASLAT

**…/2016. (IV. 19.) OSZB. számú határozat**

Az Oktatási és Szociális Bizottság, Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján az Oktatási ágazat kiadásai „Intézményi versenyek, rendezvények, támogatások” címén rendelkezésre álló összegből 25 e Ft összeget átcsoportosít az „Arany János ösztöndíj” tételsorára, a 2016. évben kifizetendő ösztöndíjak fedezetére.

**Felelősök:** Rettegi Attila, az Oktatási és Szociális Bizottság elnöke

 /a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Stéger Gábor a Közgazdasági és Adó osztály Vezetője/

**Határidő:** azonnal, illetve folyamatos

II.

HATÁROZATI JAVASLAT

**…/2016. (IV. 19.) OSZB. számú határozat**

Az Oktatási és Szociális Bizottság, Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján felhatalmazza az Egészségügyi és Közszolgálati Osztályt, hogy az Önkormányzat 2016. évi költségvetéséről szóló 5/2016.(III.1.) számú önkormányzati rendelet 8. számú mellékletében szereplő Oktatási Kiadások alábbi tételeinek átutalásáról, illetve felhasználásáról intézkedjen:

|  |  |
| --- | --- |
| **Megnevezés** | **Előirányzat e Ft** |
| KLIK által működtetett többcélú intézmények és kollégiumok működési hozzájárulás | 92.400 |
| Köznevelési feladatellátásra átadott vagyon ellenőrzése | 800 |
| SNI gyermekek szakszolgálati ellátása | 4.000 |
| Honvédelmi nevelés a gimnáziumokban | 2.000 |
| Óvodai és iskolai úszásoktatás feladatai | 10.500 |
| Országos tanulmányi versenyen eredményesen szereplő diákok és felkészítő tanáraik jutalmazása | 2.000 |
| Nyugdíjba vonuló vezetők pedagógus szolgálati emlékérme, juttatása | 500 |
| Pedagógus kitüntetések | 3.400 |
| „Szombathely visszavár” ösztöndíjrendszer | 20.200 |
| Arany János ösztöndíj | 225 |
| Városi Pedagógus nap, Tanévnyitó ünnepség | 1.500 |
| Nagy Lajos Gimnázium fűtése, hőszolgáltatási ktg. | 6.200 |
| Savaria Szakképzés-fejlesztési és Felnőttképző Központ Kft. működési kiadások | 30.000 |
| Egységes ügyiratkezelő szoftver az önkormányzat által működtetett intézményekben | 2.300 |
| Óvodai adminisztrációs szoftver | 800 |
| Kalandváros és Műjégpálya óvodai és iskola csoportok által történő szervezett látogatásának támogatása | 14.550 |
| Nyugat-magyarországi Egyetem – Bolyai Gimnázium étkezési hozzájárulás támogatása | 20.000 |
| Nyugat-magyarországi Egyetem közösségi szolgálat támogatása | 2.000 |
| Pedagógus továbbképzés | 4.290 |

**Felelősök:** Rettegi Attila, az Oktatási és Szociális Bizottság elnöke

 /a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Stéger Gábor a Közgazdasági és Adó osztály Vezetője/

**Határidő:** azonnal, illetve folyamatos

**III.**

**……/2016. (IV.19.) OSZB. számú határozat**

1. Az Oktatási és Szociális Bizottság, Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján egyetért azzal, hogy a Magiszter.net iskolaadminisztrációs szoftver Óvodai modulja (alapszolgáltatás) az Önkormányzat által fenntartott óvodák részére egy évre, 2016. április 1. napjától 2017. március 31. napjáig terjedő időszakra vonatkozóan, 20,- Ft/óvodás/hó + Áfa díj ellenében megvásárlásra kerüljön. A Bizottság a program éves díjának fedezetéül az Oktatási kiadások „Óvodaadminisztrációs szoftver” sorát jelöli meg.
2. A Bizottság a szerződés tervezetet az előterjesztés 1. számú melléklete szerinti tartalommal jóváhagyja, egyúttal kéri az Egészségügyi és Közszolgálati Osztály vezetőjét, hogy a 4/2014. (XI.17.) polgármesteri utasításban adott felhatalmazás alapján a szerződést aláírja.

**Felelős:** Rettegi Attila, az Oktatási és Szociális Bizottság elnöke

/Dr. Bencsics Enikő, az Egészségügyi és Közszolgálati Osztály vezetője/

**Határidő:** 2016. április 30.

IV.

HATÁROZATI JAVASLAT

**…/2016. (IV. 19.) OSZB. számú határozat**

1. Az Oktatási és Szociális Bizottság az országos tanulmányi versenyeken eredményesen szereplő diákok és felkészítő tanáraik elismerésének eljárás rendjét, feltétel rendszerét az alábbiakban határozza meg:
2. alapelv: az Önkormányzat továbbra is elismerésben részesíti az országos tanulmányi versenyeken eredményesen szereplő, 1-3. helyezést elért, 1.-15. évfolyamon, nappali rendszerű képzésben részt vevő diákokat, és felkészítő tanáraikat, az elismeréshez szükséges fedezetet minden évben az Oktatási kiadásokban, külön tételsoron nevesíti;
3. az elismerések átadására a tanév utolsó hetében megszervezésre kerülő ünnepség, illetve az iskolai tanévzáró ünnepségek keretében kerül sor;
4. a Bizottság az elismerésnek az alábbi két formáját határozza meg:

ca) az Emberi Erőforrások Minisztériuma által, a tanév rendjéről szóló rendeletben meghirdetett, továbbá a szakmai minisztériumok által meghirdetett Országos Középiskolai Tanulmányi Versenyeken (OKTV), Szakma Kiváló Tanulója Versenyen (OSZTV), Szakmacsoportos Szakmai Előkészítő Érettségi Tantárgyak Versenyen (SZÉTV), együttesen az I. kategóriába tartozó versenyeken,

továbbá a Pedagógiai Oktatási Központok által meghirdetett egyéni versenyeken és a kiemeltnek minősített versenyeken, együttesen a II. kategóriába tartozó versenyeken

1-3. helyezést elért diákok, továbbá tanulónként 1-1 felkészítő tanár részesül jutalomban (ajándékutalvány), valamint a Polgármesteri Hivatalban megszervezésre kerülő ünnepség keretében Oklevél kerül részükre átadásra.

cb) a III. kategóriában felsorolt, egyéb országos egyéni és csapatversenyeken (beleértve az olyan levelezős versenyeket is, amelynél a verseny személyes megjelenést igénylő megmérettetéssel zárul) 1-3. helyezést elért diákok, és tanulónként 1-1 felkészítő tanáruk Polgármester Úr által aláírt elismerő Oklevelet kap, melyet az intézmény igazgatója az iskolai tanévzáró ünnepség keretében ad át az elismerésben részesülőknek.

1. a II. kategóriába tartozó kiemelt verseny az előterjesztés 2. számú mellékletében a II. kategória általános és középiskolai részénél felsorolt verseny;
2. a jutalom összege a rendelkezésre álló forrás, és az eredményesen szereplő diákok létszámát figyelembe véve, a helyezések alapján differenciálva (4:3:2), a diáknak és felkészítő tanárának azonos összegben kerül meghatározásra,
3. amennyiben egy diákhoz az intézmény több pedagógust kíván megjelölni, a jutalom összege a nevesített pedagógusok között megosztásra kerül,
4. az elismeréssel kapcsolatos feladatokat az Egészségügyi és Közszolgálati Osztály Köznevelési, Sport és Ifjúsági Irodája koordinálja az alábbi ütemezéssel:

ga) minden év május 20. napjáig beérkezőleg tájékoztatást kér a városban működő általános és középiskoláktól, hogy a tanulók az adott tanévben mely országos tanulmányi versenyeken szerepeltek eredményesen, értek el 1-3. helyezést (verseny megnevezése, szervezője, tanuló neve, elért eredmény, felkészítő tanár neve)

gb) a beérkezett adatokból május 31. napjáig összesítőt készít,

gc) legkésőbb június 1. hetének végéig intézkedik az ünnepség megszervezéséről, az érintettek értesítéséről, az ajándékutalványok beszerzéséről, az oklevelek elkészítéséről,

gd) június 15. napjáig lebonyolítja az I. és II. kategóriában feltüntetett versenyeken eredményesen szereplő diákok és felkészítő tanáraik elismerésének ünnepségét,

ge) június 15. napjáig eljuttatja az iskolákhoz a III. kategóriában feltüntetett versenyeken eredményesen szereplő diákok és felkészítő tanáraik elismerő oklevelét.

1. A Bizottság kéri az Egészségügyi és Közszolgálati Osztályt, hogy az intézményeket a Bizottság döntéséről tájékoztassa, és a tanulmányi versenyen eredményesen szereplő diákok és felkészítő tanáraik elismerését az 1. pontban foglaltak figyelembe vételével készítse elő.

**Felelős:** Rettegi Attila, az Oktatási és Szociális Bizottság elnöke

/Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal, illetve folyamatos